Hengo Kings
Hengo Kings (26. september 1935 Tallinn – 29. veebruar 1980 Moskva) oli eesti õigusteadlane. Ta lõpetas 1954. aastal Tallinna 2. Keskkooli ja 1959. aastal Tartu Riikliku Ülikooli (TRÜ). 1963. aastal astus ta Eesti NSV Teaduste Akadeemia mittestatsionaarsesse aspirantuuri, 1965. aastal läks üle TRÜ statsionaarseks aspirandiks kriminaalõiguse erialal ja 1968. aastal sai õigusteaduste kandidaadi kraadi väitekirjaga noorukite retsidiivse kuritegevuse probleemidest. Kings oli 1959. aastal Tallinna abiprokurör, aastatel 1959–1965 Harju rajooni prokuröri asetäitja, 1967–1971 TRÜ õigusteaduskonna vanemõpetaja, 1971–1980 dotsent ja 1976–1980 kriminoloogia laboratooriumi teadusjuhendaja, 1977–1980 dekaan. Ta käsitles uurimustes peale retsidiivse kuritegevuse ka kohtupsühholoogiat ja kriminoloogilise prognoosi tähtsust.